บาทปิด 30.70/72 แข็งค่าเล็กน้อย
ธนาคารซีไอเอ็มบี ไทย รายงาน เงินบาทปิด 30.70/72 แข็งค่าเล็กน้อยตามค่าเงินยูโร ตลาดรอปัจจัยใหม่
11 ต.ค. 2555

ธนาคารซีไอเอ็มบี ไทย รายงาน เงินบาทปิด 30.70/72 แข็งค่าเล็กน้อยตามค่าเงินยูโร ตลาดรอปัจจัยใหม่
นักบริหารเงินจากธนาคารซีไอเอ็มบี ไทย เปิดเผยว่า วันนี้เงินบาทปิดตลาดที่ระดับ 30.70/72 บาท/ดอลลาร์ โดยเป็นระดับต่ำสุดของวัน จากช่วงเช้าที่เงินบาทเปิดตลาดที่ระดับ 30.72/74 บาท/ดอลลาร์ และระหว่างวันเงินบาทเคลื่อนไหวทดสอบระดับสูงสุดที่ 30.75/77 บาท/ดอลลาร์ 
"ระหว่างวันเงินบาท Move แคบๆ ฟื้นตัวขึ้นเล็กน้อยตามทิศทางค่าเงินยูโร แม้จะมีข่าวสเปนถูกลดอันดับความน่าเชื่อถือลงถึง 2 ขั้น" นักบริหารเงิน กล่าว
ล่าสุด ค่าเงินยูโรอยู่ที่ระดับ 1.2880/2885 ดอลลาร์/ยูโร จากช่วงเช้าที่อยู่ที่ระดับ 1.2832/2834 ดอลลาร์/ยูโร ส่วนเงินเยนอยู่ที่ระดับ 78.11/13 เยน/ดอลลาร์ จาก 78.06/10 เยน/ดอลลาร์ ในตอนเช้า
นักบริหารเงิน ประเมินการเคลื่อนไหวของค่าเงินบาทในวันพรุ่งนี้จะอยู่ในกรอบ 30.65-30.75 บาท/ดอลลาร์ โดยตอนนี้ตลาดจับตาเรื่องผลประกอบการไตรมาส 3 ของบริษัทจดทะเบียนในตลาดหลักทรัพย์กัน 
"ตอนนี้ข่าวยุโรปไม่ดีเลย สเปนถูกลดอันดับลงมา 2 ขั้น แต่ค่าเงินยูโรกลับแข็งค่า วันพรุ่งนี้ให้ไว้ 30.65-30.75 เพราะไม่รู้ว่าคืนนี้ยูโรจะเป็นยังไง"นักบริหารเงิน กล่าว